දෙදහස් හයසීය සම්බුද්ධත්ව ජයන්ති රාජ්‍ය වෙසක් උත්සවය මෙම 14 දින පස්වරු 3.00 ට අනුරාධපුර ජය ශ්‍රී මහා බෝධි පරිශ්‍රයේ පිහිටි සන්නිපාත ශාලාවේදී පැවැත්වේ.මහානායක ස්වාමීන් වහන්සේලා ප්‍රමුඛ මහා සංඝරත්නය, ජනාධිපති මහින්ද රාජපක්ෂ, අගමැති දි. මු. ජයරත්න යන මහත්වරුන් ඇතුළු මැති ඇමැතිවරු මෙම අවස්ථාව සඳහා සහභාගි වෙති.මෙම උත්සවයේදී සම්බුද්ධත්ව ජයන්ති වර්ෂය ප්‍රකාශයට පත්කිරීම, සම්බුද්ධත්ව ජයන්ති ස්මාරකය විවෘත කිරීම, සම්බුද්ධත්ව ජයන්ති මාවත නම් කිරීම හා විශේෂ සමරු මුද්දර නිකුත් කිරීමට නියමිතය.